31991R0560
L 062/26
JURNALUL OFÍCIAL AL UNIUNII EUROPENE
REGULAMENTUL (CEE) NR. 560/91 COMISIEI
din 7 martie 1991
de modificare a anumitor regulamente în sectorul cerealelor și al orezului în urma aderării Portugaliei
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Actul de aderare a Spaniei și a Portugaliei,
având în vedere Regulamentul (CEE) nr. 1418/76 al Consiliului din 21 iunie 1976 de organizare comună a piețelor în sectorul orezului (1), modificat ultima dată de Regulamentul (CEE) nr. 1806/89 (2), în special articolul 4 alineatul (5) și articolul 10 alineatul (2),
având în vedere Regulamentul (CEE) nr. 1180/77 al Consiliului din 17 mai 1977 privind importul în Comunitate al unor produse agricole originare din Turcia (3), modificat de Regulamentul (CEE) nr. 4016/88 (4), în special articolul 4,
având în vedere Regulamentul (CEE) nr. 1250/77 al Consiliului din 17 mai 1977 privind importul de orez din Republica Arabă Egipt (5), în special articolul 4,
având în vedere Regulamentul (CEE) nr. 715/90 al Consiliului din 5 martie 1990 privind regimul aplicabil produselor agricole și unor mărfuri obținute prin prelucrarea produselor agricole originare din statele Africii, din zona Caraibelor și Pacificului (statele ACP) sau din țările și teritoriile de peste mări (6), modificat de Regulamentul (CEE) nr. 297/91 (7), în special articolul 27,
întrucât, în conformitate cu Actul de aderare, dispozițiile privind organizarea comună a piețelor se aplică Portugaliei de la 1 ianuarie 1991; întrucât, pentru punerea în aplicare a dispozițiilor în cauză, dispozițiile trebuie completate cu indicații referitoare la Portugalia din următoarele regulamente:
-
Regulamentul (CEE) nr. 2622/71 al Comisiei din 9 decembrie 1971 de stabilire a normelor privind importurile de secară din Turcia (8), modificat ultima dată de Regulamentul (CEE) nr. 3817/85 (9);
-
Regulamentul (CEE) nr. 2942/73 al Comisiei din 30 octombrie 1973 de punere în aplicare a Regulamentului (CEE) nr. 2412/73 al Consiliului din 24 iulie 1973 privind importurile de orez din Republica Arabă Egipt (10), modificat de Regulamentul (CEE) nr. 3817/85;
-
Regulamentul (CEE) nr. 2047/84 al Comisiei din 17 iulie 1984 de stabilire a centrelor de intervenție pentru orez altele decât Vercelli (11), modificat de Regulamentul (CEE) nr. 3817/85;
-
Regulamentul (CEE) nr. 999/90 al Comisiei din 20 aprilie 1990 de punere în aplicare a normelor privind importurile de orez originar din statele Africii, zona Caraibelor și Pacificului sau din țările și teritoriile de peste mări (12);
întrucât măsurile prevăzute în prezentul regulament sunt conforme cu avizul Comitetului de gestionare a cerealelor,
ADOPTĂ PREZENTUL REGULAMENT:
Articolul 1
(1) La articolul 1 din Regulamentul (CEE) nr. 2622/71 se inserează mențiunea următoare:
„Imposição especial de exportação, nos termos do Regulamento (CEE) no 1234/71, paga num montante de …”
(2) La articolul 2 din Regulamentul (CEE) nr. 2942/73 se inserează mențiunea următoare:
„Aplicada a imposição especial de exportação”.
(3) La anexa Regulamentului (CEE) nr. 2047/84 se adaugă următorul text:
„5. PORTUGALIA
Regiuni
Centre de intervenție
Beira Litoral
Granja do Ulmeiro
Amieira
Louriçal
Caldas da Rainha
Ribatejo
Coruche
Mora
Pavia
Ponte de Sôr
Vale de Figueira
Alentejo
Alcàcer do Sal
Águas de Moura
Ferreira do Alentejo.”
(4) Regulamentul (CEE) nr. 999/90 se modifică după cum urmează:
-
la articolul 2 alineatul (2) se inserează mențiunea următoare:
„Imposição especial cobrada na exportação do arroz”.
-
la articolul 3 alineatul (1) litera (a) se inserează mențiunea următoare:
„Direito nivelador reduzido ACP/PTU”.
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Se aplică de la 1 ianuarie 1991.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 7 martie 1991.